કેટલાંક ઉદાહરણો જોઇએ તો બેહરમાં બસપામાંથી આવેલા ધારાસભ્ય મહાવીર રાણા, નકુડમાં ધર્મસિંહ સૈની, નહટૌરસુમાં ઓમકુમાર, તિલહરથી રોશનલાલ વર્મા, થૌરહરામાં બાલાપ્રસાદ અવસ્થી, પલીયામાં રોમી સાહની, ગંગોહમાં કોંગ્રેસમાંથી આવેલા ધારાસભ્ય પ્રદીપ ચૌધરી, બરૌલીમાં રાષ્ટ્રીય લોકદળમાંથી આવેલા દલવીર સિંહ અને બલદેવ સુરક્ષિતના ધારાસભ્ય પૂરણપ્રકાશ જેવા ધારાસભ્યોને પાટલી બદલીને ભાજપમાં આવવાનું ઇનામ મળી ગયું છે. એ જ રીતે બસપામાંથી આવેલાં ભૂતપૂર્વ મંત્રી ઓમવતી દેવી, કિઠૌરમાં રાષ્ટ્રીય લોકદળમાંથી આવેલા સત્યવીર ત્યાગી, બાગપતમાં યોગેશ ધામા, મુરાદનગરમાં સમાજવાદી પાર્ટીમાંથી આવેલા ભૂતપૂર્વ મંત્રી રાજપાલ ત્યાગીના પુત્ર અજિતપાલ ત્યાગી, ધૌલાનામાં કોંગ્રેસમાંથી આવેલા રમેશ તોમર અને ગોલા ગોકર્ણનાથમાં પૂર્વ ધારાસભ્ય અરવિંદ ગીરી, શિકારપુરમાં બસપામાંથી આવેલા અનિલ શર્મા, છાતામાં બસપાના ભૂતપૂર્વ મંત્રી ચૌધરી લક્ષ્મીનારાયણ અને શિકોહાબાદમાં ડૉ. મુકેશ વર્માને ટિકિટ મળી ગઇ છે. પ્રથમ યાદી જ આ રીતની છે ત્યારે ભાજપની ચૂંટણી જીતવાની સ્ટ્રેટેજી સમજાય છે કે વિચારધારા કે મોદીલહેર પર મદાર ઓછો રખાયો છે. આવું થવાથી ભાજપના સંનિષ્ઠ કાર્યકર્તાઓમાં મોટી નિરાશા વ્યાપી છે.